**PLA D’OBERTURA DE CENTRES EDUCATIUS EN FASE 2 DE DESESCALADA EN LA FINALITZACIÓ DEL CURS 2019-2020**

Benvolgudes famílies,

Reunida la Junta de direccions de Reus i com a Xarxa d’escoles Públiques de la ciutat, a 22/05/2020, seguint les instruccions del Departament d’Educació per a l'organització de l’obertura dels centres educatius a partir de l’1 de juny, i tenint en compte que el curs 2019-2020 a nivell lectiu, acabarà en format telemàtic el 19 de juny, **acorda de forma unànime les següents accions:**

1. **Preparar l’obertura del centre a partir de l’1 de juny.**
2. Analitzar els/les professionals que hi ha disponibles a cada centre, per garantir les mesures sanitàries.
3. Analitzar els infants que han d’assistir el centre, sempre sota les condicions establertes en el document esmentat. Amb consulta prèvia a les famílies per a poder planificar.
4. **Acollida de l’alumnat del segon cicle d’educació infantil (P3-P4-P5)** de famílies els progenitors de les quals, per motius laborals i professionals, hagin de realitzar treball presencial sense possibilitat de flexibilitzar-lo. De dilluns a divendres de 9 a 13 h. S’enviarà la documentació acreditativa pertinent.
5. **Acció educativa presencial –sempre de caràcter voluntari- en grups de 13 com a màxim per a l’alumnat de 6è de primària** per tal de donar suport a la finalització d’etapa i tancar l’acompanyament personalitzat del seu pas a secundària, un cop per setmana en l’horari que els hi indicaran els/les tutors/es.
6. **Acompanyament personalitzat i emocional** a l’alumnat de 1r a 5è (si es considera necessari) amb cita prèvia amb el/la tutor/a.
7. Valoració dels espais disponibles al centre.
8. Concreció del servei de neteja per atendre les necessitats d’assistència al centre.
9. Coordinació per a l’obertura amb l’administració local.
10. Valoració d’aquestes actuacions per part d'inspecció.
11. Comunicació al Consell Escolar i la comunitat educativa.

Rebreu més informació quan s’hagin realitzat totes aquestes accions.

Atentament,

La Direcció del Centre

Reus a 22 de maig de 2020